作者：姚勉
词牌/韵律：沁园春

paragraphs: 章武中兴，淮蔡欲平，晋公已生。
信天生英杰，正为国计，擎天著柱，要自支撑。
万里长江，古称天险，去岁里风涛忽震惊。
公谈笑，把云腥霓翳，一日都清。
归来奠枕于京。
有辉焕明堂前一星。
称衮衣廊庙，枫宸眷宠，彩衣公府，萱砌春荣。
著片公心，辨双明眼，长与群贤扶太平。
无它愿，植万年宗社，万古功名。